இலங்கையில் அதிகரித்து வரும் சீன ஆதிக்கத்தை அமெரிக்கா தொடர்ந்து அவதானித்து வருகிறது. இதை இந்தியாவால் சமாளிக்க முடியாமல் இருப்பதையும் அமெரிக்கா அறியும். இந்தியாவின் தற்போதைய ஆட்சியாளர்கள் இதியாவின் எதிர்காலத்தைப் பற்றிக் கவலைப்படுவதில்லை. தங்கள் குடும்பத்தின் எதிர் காலத்தைப் பற்றித்தான் அவர்களது கவலை. இந்தியா ஆட்சியாளர்களின் ஆலோசகர்களுக்கு தங்கள் சாதி நலன்களை முன்வைத்துச் செயற்படுகின்றனர். தமிழன் என்பவன் சூத்திரன் அவன் ஆளப்படவேண்டியவன்; அவன் ஆளக்கூடாது என்பதில் அவர்கள் அதிக கவனம் செலுத்துகின்றனர். இலங்கையின் தமிழர்களின் சுதந்திரப் போராட்டத்தை அடக்க சீனாவின் உதவி சிங்களவர்களுக்கு அதிகம் தேவை என்று உணர்ந்து அவர்கள் இலங்கையில் தமிழர்கள் போராட்டத்தை அடக்குவதற்கு முக்கியத்துவம் கொடுத்து இந்தியாவின் பிராந்திய நலன்களைக் கோட்டை விடவும் தயாராகினர். விளைவு அம்பாந்தோட்டையில் சீனா துறைமுகம் அமைப்பதை இந்தியா அனுமதித்தது. 2009இல் இந்திய படைத்துறை ஆய்வாளர்கள் கேர்ணல் ஹரிகரன், பி. ராமன் போன்றோம் அம்பாந்தோட்டையில் சீன துறை முகம் கட்டுவதையிட்டு இந்தியா கவலைப்படத் தேவையில்லை பகிரங்கமாக எழுதினர். ஆனால் பல பன்னாட்டு படைத்துறை ஆய்வாளர்கள் அம்பாந்தோட்டை இந்தியாவிற்கு எதிராக சீனா முத்து மாலை என்ற பெயரில் போடும் சுருக்குக் கயிறு என்று எழுதினர். ஹரிகரனதும் ராமானினதும் கூற்றுப் பிழையானவை என 2010இலேயே உணரப்பட்டுவிட்டது. இது தொடர்பான பதிவை இங்கு காணலாம்: http://veltharma.blogspot.com/2010/11/blog-post.html